Zirci Reguly Antal Német Nemzetiségi Nyelvoktató Általános Iskola | A barátsághoz a megismerésen keresztül vezet az ú
- Tanulóink
- Dolgozóink
- Képzési programok
- Arizona program
- Tervezetek
"F" épület energetika
Várod már a tavaszi szünetet?
A barátsághoz a megismerésen keresztül vezet az út
Négy ország delegációja érkezett városunkba az Erasmus+ program keretében.
Mint arról már hírt adtunk városunk honlapján, a Zirci Reguly Antal Német Nemzetiségi Nyelvoktató Általános Iskolának sikerült bekapcsolódnia egy olyan oktatási projektbe, amely öt ország együttműködésén alapul. A projekt harmadik állomása Magyarország, a német, török, olasz és macedón vendégek vasárnap érkeztek, majd másnap a Városházán fogadták őket a házigazdák.
Először dr. Kutasi Csaba, az MTM Bakonyi Természettudományi Múzeumának igazgatója mutatta be a nemzetek képviselőinek az emeleti aulában látható tárlaton keresztül, hogy milyen sokszínű az élővilága Zircnek. A zene „nemzetközi nyelvét” Palánkai Hanna és Palánkai Tünde, a III. Béla Gimnázium, Művészeti Szakgimnázium és Alapfokú Művészeti Iskola zeneiskolás diákjai szólaltatták meg.
A Városháza nagytermébe sokszínű élővilágon keresztül vezetett az út – dr. Kutasi Csaba tárlatvezetése
A vendégek előszeretettel örökítették meg a lányok zenejátékát
A négy ország delegációjának képviselőit Ottó Péter polgármester köszöntötte.
A jeles alkalomból Lingl Zoltán, a Zirci Reguly Antal Német Nemzetiségi Nyelvoktató Általános Iskola igazgatója is köszöntötte az egybegyűltekeket, megosztva velük egy rövid történetet. Mint elmondta, Burján Istvánnak – aki a zirci iskola részéről irányítja a projektet – már nem ez az első nemzetközi projektje, jó pár évvel ezelőtt, ugyancsak a Városháza nagytermében, egy hasonló összejövetel alkalmából prezentációkat néztek különböző országokról, és a lengyel barátaik bemutatójában láttak egy olyan dolgot, amelyet átvettek és hagyománnyá tettek: aki az iskolába érkezik, azt egy jelképes ceremóniával a tiszteletbeli polgárukká fogadják. Így hát az igazgató úr megfogott egy óriásceruzát, s egyenként „Reguly-s diákká ütötte” a delegációk vezetőit…
A bűvös ceruza Lingl Zoltán igazgató kezében – emlékezetes pillanatok voltak, nem lehet őket radírral kitörölni
Az Erasmus+ program nemzeteket kapcsol össze egymással
Mint látható, a ceruza igen népszerű lett, szívesen fényképezkedtek vele
Hamarosan már Zirc logójával vagy Reguly Antal arcképével ellátott kitűzőt viseltek a vendégek, és ajándékként az idén tízéves Segítő Kezek Házában készített kispárnákat is átvehettek. De a pihenés ideje ekkor még nem jött el, hiszen várt erre a kis európai közösségre a sok-sok program…
Az indulás előtt még egy csoportképre összeálltak a projektben résztvevő öt ország képviselőinek felnőtt tagjai
A vendégek péntekig, illetve szombatig tartózkodnak Magyarországon. A zirci nevezetességek megtekintése mellett kirándulnak a Balaton-partjára, ellátogatnak a Cseszneki várhoz és Olaszfaluba is. Táncház, kézműves foglalkozás, work shop, projekt-megbeszélés szerepel többek között a Reguly iskola által szervezett programban.
Jelenleg 6 vendég olvas minket.
e hónapban: 3570
összesen: 662784
látogatónk volt 2007. augusztus 31-e óta!
A tavaszi szünetig még
van hátra!
Ma (2018. február 19., hétfő) Zsuzsanna napja van, holnap Aladár és Álmos ünnepli a névnapját.
Copyright © 2003-2018 Zirci Reguly Antal Német Nemzetiségi Nyelvoktató Általános Iskola OM: 037047. Minden jog fenntartva.